
Ministru kabineta sēdes protokollēmums

Plāna projekts "Plāns prioritāri veicamajiem pasākumiem "Aizsardzības industrijas un inovāciju atbalsta stratēģija 2025-2036" ieviešanai 2026. - 2028. gadam."

· 1. Pieņemt zināšanai iesniegto informatīvo ziņojumu un atzīt Ministru kabineta 2025. gada 18. marta sēdes protokollēmuma (prot. Nr. 11 45. §) informatīvais ziņojums "Aizsardzības industrijas un inovāciju atbalsta stratēģija 2025-2036" 2. punktā doto uzdevumu attiecībā uz 2026. - 2028 gadam par izpildītu.
· 2. Plānā par prioritāri veicamajiem pasākumiem "Aizsardzības industrijas un inovāciju atbalsta stratēģija 2025-2036" ieviešanai paredzētos pasākumus iesaistītās institūcijas nodrošinās tām piešķirtā finansējuma ietvaros.
· 3. Jautājumu par papildu valsts budžeta līdzekļu piešķiršanu plānā paredzēto pasākumu īstenošanai 2026. gadā un turpmākajos gados skatīt likumprojekta "Par valsts budžetu 2026. gadam un budžeta ietvaru 2026., 2027. un 2028. gadam" sagatavošanas un izskatīšanas procesā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem, ievērojot valsts budžeta finansiālās iespējas. Ja valsts budžeta likumprojekta sagatavošanas procesā papildu valsts budžeta finansējums plānā iekļauto pasākumu īstenošanai netiek piešķirts vai tiek piešķirts daļēji, atbildīgās institūcijas nodrošina, ka tiek īstenoti plānā paredzētie pasākumi, kurus var nodrošināt atbilstoši piešķirtajiem valsts budžeta līdzekļiem.

